Leo Beenhakker

Leo Beenhakker (1942–2025) var en nederlandsk fotballtrener. Beenhakker har hatt opphold i Real Madrid, Ajax Amsterdam,  og Polen. Han har vært innom et stort antall klubber både i inn- og utland.

Beenhakker fikk kallenavnet «Don Leo» etter sine opphold i Madrid.

 Starten på karrieren 1965–1979 
Beenhakker startet sin trenerkarriere i det små, som trener for SV Epe og BV Veendam, samt assistent for Go Ahead Eagles. I 1972 fikk han tilbud fra SC Cambuur, som på den tiden lå i nest øverste nivå i Nederland. han var der i tre år før han gikk over til Go Ahead Eagles, hvor han var fra 1975 til 1976. Under hans ledelse endte de på en 13.-plass.

 Stor suksess 1980–1989 
Etter tre år utenfor fotballen returnerte han i september 1979 til regjerende mester Ajax. I hans første hele sesong som trener førte han Ajax til topps i øverste divisjon, men hans Ajax-karriere varte bare til mars 1981.

I mars 1981 tok han over det spanske laget Real Zaragoza, som spilte på øverste nivå i Spania (Primera Division)
Det beste han greide med dem var en 6.-plass i 1982/83-sesongen.

I 1984 vendte Beenhakker nesen hjem og gikk til FC Volendam som holdt til i øverste divisjon. I 1984/85 sesongen gikk ting helt galt, og Volendam rykket ned under Beenhakkers ledelse.
Mellom 27. februar 1985 og 12. mars 1986 vikarierte Beenhakker som s landslagstrener. De spilte syv kamper under hans ledelse, og det ble fem seire, et uavgjort og et tap.

I 1986 tok Leo Beenhakker over storklubben Real Madrid. Lite visste han at han skulle få eventyrlig suksess i klubben.
Første sesongen (86/87) vant de serien ett poeng foran erkerival Barcelona. Leo Beenhakker var skrevet inn i historiebøkene på Santiago Bernabéu.
Men han ga seg ikke der, sesongen etter (87/88) var Real Madrid totalt suveren og tok med seg enda et seriemesterskap.
Og for å sette punktum for en utrolig periode som Real Madrid-trener vant de både serie og cup siste sesongen (88/89) til Beenhakker i Spania.

 Oppturer og nedturer 1990–1999 
Beenhakker returnerte til Nederland 1. juli 1989, og tok over Ajax igjen, Det førte til gode resultater, og i 1990 kunne Ajax heve pokalen etter å ha endt øverst.
I 1990 var dessuten Beenhakker landslagstrener i EM-sluttspillet, men det ble ikke noen suksess og han fortsatte som Ajax-trener.

September 1991 returnerte han til Madrid for sin andre periode med Real. Det var mislykket, og i januar ble kontrakten oppløst.

Mellom 1992 og 2005 var Beenhakker rundt i en mengde klubber rundt om i verden, knapt et år på hver plass, uten noe større suksess.
Etter at det siste oppholdet i Madrid gikk i vasken var han et år i sveitsiske Grasshoppers, før han ble ansatt som landslagstrener for  i desember 1993.
Oppholdet varte til februar 1994, og da forflyttet han seg til Mexico. Der tok han over Club América, men ble sparket i april året etter, til tross for at laget under hans ledelse scoret 78 mål på 31 kamper og gikk til topps på tabellen. I 1995 prøvde han seg med Istanbulspor. Det varte ikke lenge og neste sesong var han å finne i Chivas (Mexico.)
Han var knapt kommet innenfor Mexicos grenser før han returnerte til Nederland og SBV Vitesse.

I 1997 gikk han til Feyenoord, hvor han førte dem til seriemesterskap i 1998/99-sesongen. Og endelig kunne han innkassere en medalje igjen, etter mange år i diverse middelmådige klubber.

 Tilbake til Ajax 2000–2004 
I april 2000 sa han opp i Feyenoord og i september ble han teknisk direktør i Ajax.
Han hadde den jobben fram til juni 2003, da han sa opp og returnerte til Mexico og Club América hvor han skulle være i 12 måneder.

 Suksess som landslagstrener (fra 2005) 
Fra 2004 til midten av 2005 var han teknisk direktør i De Graafschap, før han i mai 2005 tok over .

Det han presterte med Trinidad og Tobago anses av mange å være den største bragden av dem alle. Han tok over et landslag folk knapt hadde hørt om, men mot alle odds greide landet å kvalifisere seg til VM-sluttspillet. I VMs første kamp mot  greide tidenes minste VM-nasjon å ta et poeng. De kjempet heroisk i de neste kampene, ledet av tidligere Manchester United-spiller Dwight Yorke, men  og  ble for sterke.

Etter VM sluttet Leo Beenhakker som landslagstrener for Trinidad og Tobago, og tok over .
Før de startet kvalifiseringen var det Polen,  og  som så ut til å kjempe om de to øverste plassene.
Polen spilte over all forventning og vant gruppa foran Portugal. En meget sterk prestasjon igjen av Beenhakker, ikke minst fordi det var første gang Polen kvalifiserte seg til et EM-sluttspill.

 Referanser 

 Eksterne lenker 


Kategori:Nederlandske fotballtrenere
Kategori:Trenere i Fotball-VM 1990
Kategori:Trenere i Fotball-VM 2006
Kategori:Trenere i Fotball-EM 2008
Kategori:Fotballtrenere for SC Veendam
Kategori:Fotballtrenere for SC Cambuur
Kategori:Fotballtrenere for Go Ahead Eagles
Kategori:Fotballtrenere for AFC Ajax
Kategori:Fotballtrenere for Real Zaragoza
Kategori:Fotballtrenere for FC Volendam
Kategori:Fotballtrenere for Real Madrid CF
Kategori:Fotballtrenere for Grasshopper Club Zürich
Kategori:Fotballtrenere for Club América
Kategori:Fotballtrenere for İstanbulspor
Kategori:Fotballtrenere for CD Guadalajara
Kategori:Fotballtrenere for SBV Vitesse
Kategori:Fotballtrenere for Feyenoord Rotterdam
Kategori:Trenere for Nederlands herrelandslag i fotball
Kategori:Trenere for Saudi-Arabias herrelandslag i fotball
Kategori:Trenere for Trinidad og Tobagos herrelandslag i fotball
Kategori:Trenere for Polens herrelandslag i fotball
Kategori:Personer fra Rotterdam